Referat fra FAU-møte 21.08.2024

Tilstede:

FAU for skoleåret 23/24 men da med unntak av forrige års representant for 7. trinn.

Del 1 med rektor

Skolestart: Oppstart i nye skolebygget har gått fint, selv om det fortsatt er noen utfordringer. Det har vært problem med en del dører, men skolen håper at dette nå er ordnet.

Idrettshallen: Denne er fortsatt ikke klar til å tas i bruk. Dette er ikke noe skolen styrer, det er etat for idrett som har ansvaret. Man håper imidlertid at den snart er klar til å tas i bruk.

Trafikk: Det er ikke lagt opp til at foreldre skal kjøre helt opp til skolen ved henting/levering. Det er lagt opp til at man skal bruke droppsonen ved erstatningsskolen. Skilting tilsier at man ikke har lov å stoppe, og det stilles derfor spørsmål til om man kan endre skilting til av/påstigning?

Rektor sender ut skriv på Vigilo til alle foreldre, i tillegg vil FAU videreformidle informasjon til sine respektive trinn. Det er enighet om at trafikk også bør være tema på de trinnvise foreldremøtene.

Økonomi: Situasjon er krevende, og det skal spares mye. Enn så lenge så er situasjonen for Eidsvåg den at det i forbindelse med oppussing ble kjøpt inn mye nytt utstyr. I tillegg var det fra før av kjøpt inn en del nye leker som ikke ble tatt i bruk før nå. Eidsvåg skole er derfor sånn sett i en bedre situasjon enn mange andre enn så lenge.

Uteområdet: Skolen ønsker å starte opp en form for miljøpatrulje som skal bidra til å ta vare på uteområdet i skoletiden. Det er tenkt at alle trinnene skal være med på dette. Ellers oppfordrer skolen alle til å bidra til å passe på, og at man sier i fra dersom man observere uheldig aktivitet på/rundt skolen på kveldstid og i helger.

Åpning av skolen: Offisiell åpning av skolebygget vil skje den 18. september. Lærere, elever og andre ansatte på skolen vil bli invitert. I tillegg vil det komme en del inviterte gjester. Det er byrådslederen som vil stå for den offisielle åpningen. Noen elever vil få i oppdrag å vise frem skolebygget for gjestene.

Plattform for kommunikasjon mellom foreldre på trinn: Det er lansert en ny elektronisk plattform for kommunikasjon. FAU-leder undersøker noe mer om hva som kreves, pris osv. og melder tilbake til rektor. Vil evt. være tema på neste FAU-møte. Skulle dette bli aktuelt, kan man slippe å bruke Facebook.

Saker fra trinn:

Forrige års 1. trinn:

* Skolefrukt: Foreldre som lurer på hvorfor skolen ikke er med på denne ordningen. Det er samme opplegg som skolemelk. Ordningen er subsidiert. Dersom skolen blir med, kan foreldre bestille frukt til sine barn. Rektor vil undersøke og melde tilbake.
* Mulighet til å fortsatt kunne låne skolens areal til bursdagsfeiringer: Skolen er positiv til dette, og at man skal videreføre denne muligheten. Skolen ser for seg at man skal kunne bruke vestibylen. Her er også kjøkken tilgjengelig. Skolen vil komme tilbake til hvilke dager som det vil være mulig å låne skolen.

Uten rektor:

Enighet om at FAU kan påta seg oppgaven med å informere om 17. mai på de 3. og 4. trinn, og at det derfor i utgangspunktet ikke vil være behov for at medlemmer av årets 17. mai-komite deltar på disse. FAU vil sørge for at nødvendig informasjon oversendes/videreformidles til neste års komite.

**Neste møte 25. september kl. 19.30.**